als_Latn dik_Latn sag_Latn
Samsung pritet të dalë me Galaxy J1
Telefoni nuk është prezantuar akoma, megjithatë mund të kemi një ide mbi dizajnin e pajisjes falë disa imazheve të postuara nga Sam Mobile.
Politiko
E Mërkurë, 14 Janar 2015 | 06:40
0 Komente.
Muajin e kaluar u njoftua se Samsung është gati të prezantojë një telefon të ri inteligjent, i quajtur Galaxy J1 (me model me numër SM-J100).
Telefoni nuk është prezantuar akoma, megjithatë mund të kemi një ide mbi dizajnin e pajisjes falë disa imazheve të postuara nga Sam Mobile.
Galaxy J1 nuk duket shumë ndryshe nga modelet e vjetra Galaxy. Gjëja më interesante e telefonit inteligjent Galaxy J1 është se, pavarësisht se është një pajisje me cilësi jo shumë të mira, fuqizohet nga një procesor me arkitekturë 64-bit, Marvell PXA1908 me katër bërthama me shpejtësi 1.2 GHz.
Pajisja e re përmban ekran 4.3 inç me rezolucion 480 x 800 dhe do të operojë me sistemin Android 4.4 KitKat. Veçori të tjera të tij janë edhe kamera e pasme 5 megapikselë, kamera ballore 2 megapikselë, 1GB RAM, 4GB hapësirë e brendshme, që mund të zgjerohet nëpërmjet kartës microD, dhe bateri me kapacitet 1850 mAh.
Thuhet se Galaxy J1 do të ketë disa veçori që gjenden tek pajisjet Galaxy me cilësi të lartë, si veçoria ‘Ultra Power Saving mode’. Telefoni inteligjent do të vijë me dy versione, njëri do të ketë lidhjen LTE dhe tjetri jo. Të dyja modelet do të jenë si me një vend për kartë SIM ashtu edhe me dy. Samsung mund të prezantojë zyrtarisht telefonin inteligjent Galaxy J1 nga fundi i këtij muaji. Ka shumë mundësi që pajisja të dalë vetëm në tregjet në zhvillim.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn